Държавен вестник, бр. 65, 2011 г., стр. 23

БРОЙ  65	
Д Ъ Р Ж А В Е Н  В Е С Т Н И К 	
СТР.  23  
рително проверяват летателно-снимачното 
оборудване съгласно чл. 3, ал. 2. 
(3) При полети за извършване на аерозасне­
мане в гранична зона при необходимост при­
съства и представител на съседната държава. 
(4) След извършване на аерозаснемането 
представителят на МО прибира и съхранява 
материалите до тяхната декласификация, ако 
такава е необходима. 
Чл. 22. (1) Когато в техническото задание 
има изискване аерозаснемането да се извърши 
след предварително маркиране върху терена 
на опорни точки и имотни граници, аерозас­
немането трябва да се изпълни не по-късно 
от 7 дни, след като маркирането е завършено.
(2) Ако този срок не може да бъде спазен, 
изправността на марките върху терена се 
проверява и поддържа, докато аерозаснема­
нето завърши.
Чл. 23. Аерозаснемането се изпълнява при 
следните условия:
1. външни условия:
а) максимална висока облачност 10 на сто;
б) минимална височина на слънцето 30°;
в) влажност на въздуха около 60 на сто;
2. други условия:
а) отклонението от предписаното в чл. 8, 
ал. 1, т. 4 от техническото задание за аерозас­
немане надлъжно и напречно препокриване 
между съседнитe аероснимки да не надхвърля 
± 5 на сто;
б) аерозаснемането на всяка ивица от ае­
роснимки да започва и завършва най-малко с 
по две експонации извън границите на обект.
Чл. 24. (1) Аерозаснемането се извършва 
във възможно най-кратки срокове при оси­
гуряване на едни и същи условия.
(2) При необходимост от повторно аеро­
заснемане на част от обекта то се извършва 
във възможно най-скоро време след първото 
заснемане.
Чл. 25. При заснемане на обекти в гра­
ничната зона възложителят информира не 
по-късно от 48 часа преди заснемането Глав­
на дирекция „Гранична полиция“ на МВР 
за уведомяване на съседната държава чрез 
секторните гранични комисии.
Чл. 26. При полети за извършване на 
аерозаснемане в граничната зона се спазват 
ограниченията за височина на заснемане и 
отстояние от линията на държавната граница 
съгласно подписаните от Република България 
спогодби със съседните държави.
Раздел ІІ
Материали от аерозаснемането
Чл. 27. (1) Материали от аерозаснемането, 
извършено с аналогова аерокамера, са: 
1. експониран и проявен негативен или 
позитивен аерофилм, съдържащ аероснимките 
в аналогов вид;
2. контактни фотокопия или сканирани 
изображения на всеки кадър;
3. ключ (схема) на аероснимките;
4. обяснителна записка (доклад) за изпъл­
нение на аерозаснемането;
5. паспорт (сертификат) от последното 
калибриране на аерокамерата;
6. диапозитиви (ако за фотограметричните 
измервания се прилага аналогова или анали­
тична фотограметрия).
(2) Материали от аерозаснемането, извър­
шено с цифрова аерокамера, са:
1. суровите данни от аерозаснемането в 
цифров вид;
2. материалите по ал. 1, т. 3 – 5;
3. данни от навигационната система на 
въздухоплавателно средство (данни за външно 
ориентиране и др.).
Чл. 28. (1) Обработката на материалите от 
аерозаснемането се извършва веднага след 
прибиране на въздухоплавателното средство 
в базата, като при наличие на класифицирана 
информация се прилага ЗЗКИ и подзаконовите 
нормативни актове по неговото прилагане. 
(2) При аерозаснемане с аналогова аеро­
камера контактните фотокопия трябва да 
отговарят на следните изисквания:
1. да са копирани ясни образи на рамковите 
марки на аерокамерата и на данните, които са 
експонирани върху рамката на всеки кадър;
2. да са контрастни, плътни и ясни, като в 
тъмните места на аероснимките се различават 
всички ситуационни елементи. 
(3) При заснемане на многоканални изобра­
жения те трябва да съдържат поне три цветни 
канала или един панхроматичен и три цветни 
канала със спектрални диапазони, включени 
в техническото задание за аерозаснемане.
Чл. 29. (1) Ключът на аероснимките се 
съставя в мащаб 1:25 000 или 1:50 000, зависещ 
предимно от големината на обекта, мащаба 
на аероснимките и височината на летене (при 
заснемане с аналогова аерокамера) или разме­
ра на пиксела върху терена (съответстващ на 
GSD, при заснемане с цифрова аерокамера), 
съгласно приложение № 9.
(2) Ключът на аероснимките съдържа:
1. изпълнител на аерозаснемането;
2. възложител на аерозаснемането;
3. дата на аерозаснемането;
4. аерокамера – тип, номер;
5. броя на аероснимките;
6. местата на проекциите на главните точ­
ки на аероснимките, нанесени с кръгче или 
кръстче, както и техните номера; ако тези 
проекции са много на гъсто, номерирането 
може да бъде през пет;
7. елементите, които се съдържат в чл. 9, 
ал. 2, т. 3 до 8 и 10; 
8. дата и подпис на съставителя.
(3) Когато аерозаснемането се извършва 
от чуждестранен изпълнител, ключът на ае­